Julia Mengolini

**Julia Mengolini** (Bariloche, Argentina, 1982ko maiatzaren 2a) argentinar kazetaria da. Irratian eta telebistan lan egin izan du, gaurkotasun politiko eta sozialeko gaien inguruan, ikuspegi feministarekin, justizia sozialarekin eta komunikabideek eta negozioek gizartean duten eraginaren analisiarekin.

Argentinako mugimendu feministaren erreferentetzat aitortua, Futurock hedabide digital alternatiboaren sortzaileetako bat da. *Las caras del monstruo* liburuaren idazlea da.

## Biografia 
Barilochen jaio zen; aita italiarra eta ama txiletarra ditu. Zuzenbidea ikasi zuen UBAn eta kazetaritza TEAn. 

Buenos Aires Hiriko Legegintzaldian eta Emakumeen Kontseilu Nazionalean lan egin zuen. Bere kazetari ibilbidea *Radio Continental, Radio Nacional, Nacional Rock, Canal 9, Canal América, C5N* eta *Miradas al Sur* egunkarian garatu zen. 2006az geroztik, irrati-ekoizle gisa jardun zuen, Continental irratiko *Pase lo que pase* saioan. Halaber, C5N irratian *El diario* albiste-saioa gidatu zuen, Pablo Dugganekin batera.

2016an, Federico Vázquez, Matías Messoulam eta Sebastián Vázquezekin, Futurock FM *on line* irrati bat sortu zuen. Irrati hori entzuleen ekarpenekin finantzatzen da, baita lotutako beste proiektu batzuekin ere, hala nola argitaletxe batekin edo taberna batekin, eta irrati independenteen erreferente bihurtu da. Besteak beste, Malena Pichot, Darío Sztajnszrajber, Juan Amorin, Franco Bianco, Werner Pertot eta Julián Kartúnek hartu dute parte bertan. 2023an, *Duro de domar* saioko (C5N irratian) paneleko kazetarietako bat izan zen.

2024an, *Las caras del monstruo* eleberria argitaratu zuen; bertan, pandemia, ultraeskuinaren igoera, sare sozial digitalak eta gorrotoaren diskurtsoek, feminismoak, egungo politikak eta Argentinako memoriak eragindako kutsadura bezalako gaiak jorratzen ditu.

## Bizitza pertsonala 
2019ko maiatzaren 8an, Anchorena erietxean, bere lehen alaba jaio zen, Rita Mengolini Vázquez, Federico Vázquez kazetariarekin izandako harremanaren ondorioz. Aurretik, 2012 eta 2013 bitartean, Fito Páez musikari, konpositore, pianista, zinema-zuzendari eta abeslariaren bikotekide izan zen.

Urrutikoa izan arren, ahaidetasun politikoa zuen Sebastian Piñera Txileko Errepublikako presidente ohiarekin, eta Instagram sare sozialean duen kontuaren bidez agurtu zuen, heriotza tragikoa izan ostean.

## Ibilbidea 
### Irratia 
* (2006) *Pase lo que pase,* conducido por Darío Villarruel *(Radio Continental)* Ekoizlea eta ikertzailea 
* (2011-2012) *Los que se vienen (Radio Nacional AM 870)*. Gidaria 
* (2012) *Imán de lo nuevo* (Radio Nacional Rock 93.7). Gidaria 
* (2013) *Gente de a pie,* Mario Wainfieldek gidatua *(Radio Nacional AM 870)*. Zutabegilea 
* (2013) *Mira quién vino (Radio Nacional Rock 93.7)*. Gidaria, Iván Schargrodskyrekin
* (2014-2015) *Segurola y Habana* (Radio Nacional Rock 93.7)
* (2016-) *Segurola y Habana* Futurock. Gidaria 

### Telebista 
* (2011-2015, 2023) *Duro de domar* (Canal 9, C5N).
* (2012) *Consciente colectivo* (Canal Encuentro).
* (2015-2016) *El diario* (C5N).
* (2015-2016) *Intratables* (América TV).

### Aldizkaria 
* *Miradas al sur*
* *Suplemento Ni a palos*

## Kanpo estekak 
* "Emakumeok antidoto antifaxista bat hartu dugu: feminismoa prozesu politizatzaile bat izan da", Maite Asensio Lozanoren elkarrizketa, 2025eko abuztuaren 21eko Berria

## Erreferentziak 
## Kanpo estekak